с международните стандарти. Налице е управление на ключовете;
 в)
 паролите са хеширани със сложен стандартен алгоритъм и се използва подходяща инициализация;
 г)
 всички ключове и пароли са защитени срещу неразрешен достъп.
 2.7.8.
 Системата ограничава достъпа до URL съобразно нивата за достъп и разрешителните на потребителя. За тази цел е необходимо удовлетворяването на най-малко следните изисквания:
 а)
 ако се използват външни механизми за сигурност за проверки на самоличността и на разрешителните за достъп до интернет страници, те трябва да бъдат правилно конфигурирани за всяка страница;
 б)
 ако се използва защита на равнище на кода, такава защита трябва да има за всяка поискана страница.
 2.7.9.
 Системата използва достатъчно Transport Layer Protection. За тази цел са налице всички от следните мерки или други мерки, които имат поне равностойна сила:
 а)
 системата изисква най-новата версия на Hypertext Transfer Protocol Secure (HTTPS) за достъп до всякакви чувствителни ресурси посредством сертификати, които са валидни, не са с изтекъл срок на валидност, не са отменени и съответстват на всички домейни, използвани от сайта;
 б)
 системата определя „сигурен“ флаг („secure“ flag) за всички блокове с чувствителни данни (cookies);
 в)
 сървърът конфигурира протокола TLS, за да го използва само за поддръжка на алгоритми за криптиране в съответствие с най-добрите практики. Потребителите са информирани за това, че трябва да активират помощния TLS в техния браузър.
 2.7.10.
 Системата е защитена срещу невалидирано пренасочване и препращане.
 Сигурност на базата данни и цялост на данните
 2.8. Когато системите за събиране на изявления за подкрепа онлайн за различни граждански инициативи делят хардуерни ресурси и оперативни системи, те не споделят никакви данни, нито удостоверения за самоличност за достъп/криптиране. В допълнение, това е отразено в оценката на риска и на прилаганите мерки за противодействие.
 2.9. Намален е рискът от това някой да удостовери самоличността си в базата данни, като използва атака от вид „pass-the-hash“.
 2.10. Данните, предоставени от поддръжниците, са достъпни само за администратора/организатора на базата данни.
 2.11. Административното удостоверение за самоличността, личните данни, събрани от поддръжниците, и съхраняването им са защитени със сложни алгоритми за криптиране в съответствие с точка 2.7.7, буква б). Въпреки това държавата-членка, в която изявлението за подкрепа ще бъде отчетено, датата на внасяне на изявление за подкрепа и езикът, на който е попълнен формуляра за изявлението за подкрепа, могат да бъдат съхранени в системата без криптиране.
 2.12. Поддръжниците имат единствено достъп до данни, попълнени по време на сесията, в която те са оформили окончателно формуляра за изявление за подкрепа. Веднъж след като формулярът за изявление за подкрепа е внесен, сесията се затваря и внесените данни вече не са достъпни.
 2.13. Личните данни на поддръжниците са налични в системата, включително в архива, само в криптирана форма. За целите на консултиране на данните или удостоверяване от националните органи в съответствие с член 8 от Регламент (ЕС) No 211/2011, организаторите могат да експортират криптирани данни в съответствие с точка 2.7.7, буква а).
 2.14. Наличието на данните, въведени във формуляра за изявление за подкрепа, е атомарно. Това означава, че след като потребителят е вписал всички изисквани данни във формуляра за изявление за подкрепа и валидира